CELEX: 32014D0726(01)
Language: hu
Date: 2014-07-24 00:00:00
Title: A Bizottság végrehajtási határozata ( 2014. július 24. ) a Bizottság 2015. évi munkaprogramjának megállapításáról és az uniós referencialaboratóriumoknak nyújtott pénzügyi hozzájárulásról

26.7.2014   
            
            
               HU
            
            
               Az Európai Unió Hivatalos Lapja
            
            
               C 244/7
            
         A BIZOTTSÁG VÉGREHAJTÁSI HATÁROZATA
   (2014. július 24.)
   a Bizottság 2015. évi munkaprogramjának megállapításáról és az uniós referencialaboratóriumoknak nyújtott pénzügyi hozzájárulásról
   2014/C 244/06
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 32. cikke (7) bekezdésére,
   tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (2) és különösen annak 30. cikkére,
   tekintettel az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlamenti és tanácsi rendeletre és különösen annak 84. cikke (2) bekezdésére,
   mivel:
   
               (1)
            
            
               A 882/2004/EK rendelet 32. cikke meghatározza az Európai Unió (a továbbiakban: EU) referencialaboratóriumainak feladatait és felelősségeit.
            
         
               (2)
            
            
               Az uniós referencialaboratóriumok által végzendő tevékenységek végrehajtásának biztosításához finanszírozási döntést és a 2015. évre szóló munkaprogramot kell elfogadni. Az 1268/2012/EU felhatalmazáson alapuló bizottsági rendelet (3) 94. cikke részletes szabályokat állapít meg a finanszírozási döntésekre vonatkozóan.
            
         
               (3)
            
            
               Helyénvaló a munkaprogramban említett szervek számára az ugyanott meghatározott okok alapján ajánlattételi felhívás nélkül engedélyezni vissza nem térítendő támogatások nyújtását.
            
         
               (4)
            
            
               Az uniós referencialaboratóriumoknak be kell nyújtaniuk a 2015. évre szóló munkaprogramjukat. A fenti munkaprogramoknak meg kell felelniük a Bizottság jelenlegi munkaprogramjában szereplő célkitűzéseknek és prioritásoknak. A fenti programokra nyújtandó vissza nem térítendő támogatások odaítélése a Bizottság általi jóváhagyásuktól függ.
            
         
               (5)
            
            
               Az Unió által az uniós referencialaboratóriumok tevékenységeihez nyújtott éves pénzügyi támogatás mértékéről évente döntenek. Mivel az uniós referencialaboratóriumok igen jelentős tevékenységet folytatnak az uniós érdekre nézve, azokat a 652/2014/EU rendelet 30. cikkében felsorolt támogatható költségek 100 %-ának erejéig – és az e határozatban szereplő összegek keretén belül – társfinanszírozni kell. Egyéb nem támogatható, de a feladatok ellátásához szükséges költségeket nem társfinanszíroznak.
            
         
               (6)
            
            
               A 882/2004/EK rendelet VII. bekezdése hat uniós referencialaboratóriumot azonosít a Közös Kutatóközponton belül, mely utóbbi a Bizottság főigazgatósága. A Közös Kutatóközpont számára nyújtott uniós pénzügyi támogatásra vonatkozó szabályokat éves igazgatási megállapodásokban állapítják meg, és e munkaprogram nem alkalmazandó a fenti hat uniós referencialaboratóriumra.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         A KÖVETKEZŐKÉPPEN HATÁROZOTT:
   1. cikk
   Munkaprogram
   Elfogadásra kerül az éves munkaprogram az uniós referencialaboratóriumok 2015-re vonatkozó, az Unió által társfinanszírozott programjainak végrehajtására, a mellékletben meghatározottak szerint.
   Az éves munkaprogram a költségvetési rendelet 84. cikke szerinti finanszírozási döntésnek minősül a 2015. évi előirányzatokból finanszírozott cselekvések tekintetében.
   2. cikk
   Uniós hozzájárulás
   A 2015. évre szóló program végrehajtását szolgáló hozzájárulás maximális összege 15 500 000 EUR, amelyet az Európai Unió 2015. évi általános költségvetésének alábbi költségvetési tételéből kell finanszírozni:
   17.0403. költségvetési tétel
   E határozat végrehajtásának feltétele, hogy rendelkezésre álljanak a 2015. évi költségvetésnek a költségvetési hatóság általi elfogadását követően a 2015. évi költségvetési tervezetben szereplő előirányzatok, illetve eltérő esetben az ideiglenes tizenkettedek rendszerében szereplő előirányzatok.
   3. cikk
   Vissza nem térítendő támogatások
   A mellékletben említett szervek számára – a mellékletben meghatározott feltételek szerint – ajánlattételi felhívás nélkül lehet vissza nem térítendő támogatásokat odaítélni.
   
      Kelt Brüsszelben, 2014. július 24-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 165., 2004.4.30., 1. o.
   
   
      (2)  HL L 189., 2014.6.27., 1. o.
   
   
      (3)  A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).
   
      MELLÉKLET
      a Bizottság 2015. évi munkaprogramjáról és az uniós referencialaboratóriumoknak nyújtott pénzügyi hozzájárulásról
      
         Uniós referencialaboratóriumok – Bizottság – 2015. évi munkaprogram
      
      1.1.   Bevezetés
      
      A 652/2014/EU rendeletben szereplő célkitűzések alapján e munkaprogramban szerepelnek a 2015. évre vonatkozó azon finanszírozandó tevékenységek és a kapcsolódó költségvetési bontás, amelyekre az Unió – pénzügyi hozzájárulásaként – közvetlen irányítás alatt végrehajtott, vissza nem térítendő támogatásokat ítélt oda az uniós referencialaboratóriumok számára, az élelmiszer- és takarmánybiztonság, az állategészségügy, az állatjólét és a növényegészségügy területére vonatkozóan a 882/2004/EK rendelet 32. cikkében megállapított feladatkörök és feladatok végrehajtása céljából.
      Az EU azzal a céllal társfinanszírozza az uniós referencialaboratóriumokat, hogy az Unión belül magas minőségű egységes vizsgálatot biztosítson a Bizottság kockázatkezeléssel (és kockázatértékeléssel) kapcsolatos tevékenységének támogatására. Az uniós referencialaboratóriumok általában olyan, régóta fennálló és magas szakértelmet képviselő (nemzeti) közintézményekbe ágyazódnak, mint például a nemzeti referencialaboratóriumok vagy a Állat-egészségügyi Világszervezet regionális referencialaboratóriumai. Ezeket az ágazati jogszabályokkal összhangban a Bizottság jelöli ki. A 882/2004/EK rendelet VII. melléklete tartalmazza a 44 uniós referencialaboratórium jegyzékét.
      A Bizottság szorosan együttműködik az uniós referencialaboratóriumokkal, amelyek a nemzeti referencialaboratóriumokkal együtt kiemelten fontos tudományos és technikai segítségnyújtást biztosítanak a 882/2004/EK rendelet által előírt, a takarmányra és élelmiszerre vonatkozó hatósági ellenőrzések egységes gyakorlatainak kialakításához.
      E munkaprogram végrehajtása az uniós referencialaboratóriumok munkaprogramjainak Bizottság általi jóváhagyásától függ; utóbbi programoknak meg kell felelniük az e munkaprogramban megállapított célkitűzéseknek és prioritásoknak. A munkaprogramok jóváhagyását követően az uniós referencialaboratóriumoknak végre kell azokat hajtaniuk, és e végrehajtásról jelentést kell tenniük a Bizottságnak.
      1.2.   Jogalap
      
      
                  —
               
               
                  A takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet 32. cikkének (7) bekezdése (HL L 165., 2004.4.30., 1. o.);
               
            
                  —
               
               
                  Az Európai Parlament és a Tanács 2014. május 15-i 652/2014/EU rendelete az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról szóló, 2014. hónap NN-i 652/2014/EU rendelet 36. cikkének (1) bekezdése (HL L 189., 2014.6.27., 1. o.).
               
            1.3.   Költségvetési tétel
      
      
                  —
               
               
                  17.0403
               
            1.4.   Célkitűzések – várt eredmények – intézkedések
      
      a)   Általános célkitűzés
      
                  —
               
               
                  hozzájárulás az emberek, az állatok és a növények jó egészségi állapotához, a fogyasztók és a környezet magas szintű védelmének garantálásához, valamint a versenyképesség és a munkahelyteremtés elősegítéséhez.
               
            b)   Konkrét célkitűzések
      
                  —
               
               
                  hozzájárulás az élelmiszerek/takarmányok és az élelmiszerek/takarmányok előállításának magas szintű biztonságához, valamint a jobb állat-egészségügyi állapothoz,
               
            
                  —
               
               
                  hozzájárulás a károsítók időbeni felderítéséhez és felszámolásához,
               
            
                  —
               
               
                  a hatósági ellenőrzések hatékonyságának, eredményességének és megbízhatóságának javítása.
               
            c)   Operatív célkitűzések, mutatók és várt eredmények
      
                  Operatív célkitűzések
               
               
                  Mutató
               
               
                  Várt eredmény
               
            
                  1.
               
               
                  Az uniós referencialaboratóriumok keretében magas minőségű analitikai módszerek kifejlesztésének és alkalmazásának biztosítása
               
               
                  Az analitikai módszerek minősége
               
               
                  A rendelkezésre álló analitikai módszerek jelenlegi állása
               
            
                  2.
               
               
                  Megfelelő jártassági vizsgálat fenntartása a kontrollvizsgálati módszerek hatékonyságának biztosítása céljából.
               
               
                  Az éves felmérési eredményekkel kapcsolatos összehasonlító vizsgálatok elvégzésének állása
               
               
                  A vizsgálatok az összes nemzeti referencialaboratóriumban sikeresen lezárultak.
               
            
                  3.
               
               
                  Az uniós referencialaboratóriumok által biztosított tudományos és technikai segítségnyújtás rendelkezésre állásának biztosítása
               
               
                  Az uniós referencialaboratóriumok által nyújtott támogatással való megelégedettség foka
               
               
                  Az összes segítségnyújtás iránti megkeresés időben történő és megfelelő megválaszolása
               
            
                  4.
               
               
                  Az uniós referencialaboratóriumok finanszírozási ciklusa hatékony és eredményes irányításának biztosítása
               
               
                  Az uniós referencialaboratóriumok programjaira vonatkozó finanszírozási ciklus időbeni ütemezése és a szükséges lépések végrehajtásának állása
               
               
                  Az időbeni ütemezést tartó, lezárult finanszírozási ciklus
               
            d)   Az operatív célkitűzések végrehajtására hozott intézkedések és tevékenységek
      
         1. működési célkitűzés: Az uniós referencialaboratóriumok hálózatának keretében magas minőségű analitikai módszerek kifejlesztésének és alkalmazásának biztosítása
      
                  —
               
               
                  analitikai és referencia-módszerek terjesztésének biztosítása az uniós referencialaboratóriumoktól a nemzeti referencialaboratóriumok felé,
               
            
                  —
               
               
                  az újonnan kifejlesztett módszerek és kapcsolódó validálási tanulmányok uniós referencialaboratóriumok általi közzétételének ellenőrzése,
               
            
                  —
               
               
                  az uniós referencialaboratóriumok új analitikai módszerek alkalmazására vonatkozó gyakorlati intézkedéseivel kapcsolatos tevékenységeinek koordinálása,
               
            
                  —
               
               
                  koordináció az uniós referencialaboratóriumok, a nemzeti referencialaboratóriumok és a tagállamok között a 2016. évi munkaprogram előkészítése céljából, új és fejlesztett módszerek tekintetében, és/vagy tájékoztatási módok terjesztése a módszerekről és referenciaanyagokról,
               
            
                  —
               
               
                  az uniós referencialaboratóriumok által szervezett képzések, ülések és műhelymunkák tervezése a diagnosztikai technikák és elemzési módszerek összehangolása céljából,
               
            
                  —
               
               
                  az uniós referencialaboratóriumok harmadik országbeli laboratóriumokkal való együttműködésének kezdeményezése.
               
            
         2. működési célkitűzés: Megfelelő jártassági vizsgálat fenntartása, a kontrollvizsgálati módszerek hatékonyságának biztosítása céljából
      
                  —
               
               
                  az uniós referencialaboratóriumok által végzendő összehasonlító vizsgálatok tervezésének és megkezdésének biztosítása, nemzetközileg elfogadott vizsgálati tervek alapján,
               
            
                  —
               
               
                  az uniós referencialaboratóriumok hálózatán belül nem megfelelően működő, kapcsolódó kérdések megválaszolása,
               
            
                  —
               
               
                  az uniós referencialaboratóriumok, a nemzeti referencialaboratóriumok és a tagállamok koordinációja a teljesítménytesztelés munkaprogramokban történő tervezése céljából.
               
            
         3. működési célkitűzés: Az uniós referencialaboratóriumok által biztosított tudományos és technikai segítségnyújtás rendelkezésre állásának biztosítása
      
                  —
               
               
                  a politikaalakítással és végrehajtással kapcsolatban az uniós referencialaboratóriumokhoz intézett megkeresések,
               
            
                  —
               
               
                  az uniós referencialaboratóriumok Európai Élelmiszerbiztonsági Hatósággal (EFSA) és nemzetközi szervezetekkel való együttműködésének kezdeményezése,
               
            
                  —
               
               
                  találkozók szervezése az uniós referencialaboratóriumok által biztosított tudományos és technikai segítségnyújtás céljából,
               
            
                  —
               
               
                  iránymutatás kezdeményezése analitikai módszerek tekintetében,
               
            
                  —
               
               
                  hálózatépítő tevékenységek az uniós referencialaboratóriumok által biztosított megfelelő segítségnyújtás céljából.
               
            
         4. működési célkitűzés: Az uniós referencialaboratóriumok finanszírozási ciklusa hatékony és eredményes irányításának biztosítása
      
                  —
               
               
                  az uniós referencialaboratóriumok munkaprogramjainak összegyűjtése, ellenőrzése és validálása,
               
            
                  —
               
               
                  a pénzügyi kiadások ellenőrzése,
               
            
                  —
               
               
                  kommunikáció az uniós referencialaboratóriumokkal éves munkaprogramjaik végrehajtása céljából,
               
            
                  —
               
               
                  az uniós referencialaboratóriumok éves technikai és pénzügyi jelentésének értékelése,
               
            
                  —
               
               
                  segítségnyújtás az uniós referencialaboratóriumok számára éves munkaprogramjaik elkészítéséhez,
               
            
                  —
               
               
                  az uniós referencialaboratóriumok által bejelentett teljesítménymutatók előzetes és utólagos értékelése.
               
            1.5.   Prioritások
      
      A 882/2004/EK rendelet által felölelt területeken folyamatosan változnak a kockázatok visszaszorítását és a végrehajtást érintő szükségletek. Az állatok, élelmiszerek és takarmányok és az azok előállításához használt állati anyagok fokozott kereskedelme, a tudomány és technológia – és következésképpen a diagnosztikai technikák – alakulása következtében az elmúlt években új kihívások jelentek meg.
      Koordinált megközelítésre van szükség az alábbiak biztosításához:
      
                  —
               
               
                  védelem új/nagyobb veszélyek újbóli kibontakozásával szemben,
               
            
                  —
               
               
                  az élelmiszer és takarmány okozta betegségek és veszélyek megelőzése és korai felderítése,
               
            
                  —
               
               
                  a betartatás és a hatósági ellenőrzések hatékony végrehajtása.
               
            Az uniós referencialaboratóriumok, a nemzeti referencialaboratóriumok, valamint a tagállamok illetékes hatóságai hálózatot képeznek, és fontos szerepet játszanak mind vészhelyzetben, mind a szokásos ügymenet esetén. A Bizottság munkaprogramjaiban – nemcsak a 2015-ösben, de a jövőbeniekben is – állandó prioritást képez a hálózat megalapozottságának és szerepének fenntartása.
      2015 lesz az első olyan év, amelyben a 652/2014/EU rendelet rendelkezéseit alkalmazni kell az uniós referencialaboratóriumok kiadásainak irányítása tekintetében, azaz átmeneti év lesz. A prioritások közös logikát követnek a fent ismertetett operatív célkitűzésekben, és azokat az uniós referencialaboratóriumokkal együtt részletesen kidolgozzák utóbbiak munkaprogramjaiban. Általánosságban a hangsúlyt az alábbiakra helyezik:
      
                  —
               
               
                  hitelesített referenciaanyag, valamint egységesített és validált módszerek kifejlesztése a veszélyek (vegyi anyagok, szennyező anyagok, peszticidek és kórokozók) felmérésére és azonosítására, az élelmiszerekben és takarmányokban fellelhető nem engedélyezett GMO-k kimutatatására, illetve a nem engedélyezett anyagok vagy engedélyezett anyagok nem engedélyezett felhasználásának kimutatására,
               
            
                  —
               
               
                  az anyagok és engedélyezett GMO-k elemzése az élelmiszerek és takarmányok, valamint az állategészségügy területén elfogadott jogszabályoknak való megfelelés ellenőrzésének lehetővé tételére,
               
            
                  —
               
               
                  a megfelelő analitikai módszerek alkalmazása, illetve tájékoztatás azokkal kapcsolatban,
               
            
                  —
               
               
                  szilárd analitikai kapacitás kifejlesztése a csalárd gyakorlatok felderítésére (DNS-, peszticid- és adalékanyag-vizsgálatok).
               
            Jóllehet az e munkaprogramban meghatározott alapvető tevékenységeket és prioritásokat az uniós referencialaboratóriumokkal együttműködve tárgyalják, utóbbiak munkaprogramjainak összeállításakor, mozgásteret kell hagyni az előre nem látható tényezőkből (pl. a prioritást élvező betegségek újbóli megjelenésével, új betegségek esetleges megjelenésével és az ellátási láncok fokozódó összetettségével kapcsolatos tényezők) tevékenységekhez.
      1.6.   A finanszírozandó tevékenységek leírása
      
      
                  Peszticidek
               
               
                  
                              —
                           
                           
                              új és hatékonyabb módszerek kifejlesztése és validálása az állati eredetű élelmiszerekben, gabonafélékben, gyümölcsökben és zöldségekben fellelhető peszticid-szermaradékok vizsgálatára,
                           
                        
                              —
                           
                           
                              tudományos és technikai segítségnyújtás a Bizottság számára a kimutatási határértékeket és a maradékanyagok meghatározását illetően, az összes már létező maradékanyag-határérték (MRL) 396/2005/EK rendelet 12. cikkében megállapított felülvizsgálata keretében.
                           
                        
            
                  Szennyező anyagok
               
               
                  
                              —
                           
                           
                              a takarmányokban található dioxinok és dioxin jellegű poliklórozott bifenilek (PCB-DL) szintjét a gázkromatográf-tömegspektrométer általi maximális szintnél alacsonyabb szinten megállapító vizsgálat megbízhatósága,
                           
                        
                              —
                           
                           
                              az élelmiszerekben és takarmányokban található fémek meghatározása többszörös analitikai módszerekkel,
                           
                        
                              —
                           
                           
                              policiklikus aromás szénhidrogének (PAH) élelmiszerekben való kimutatására alkalmazott szűréses vizsgálati módszerek,
                           
                        
                              —
                           
                           
                              a mikotoxinok ellenőrzésére vonatkozó vizsgálati eredmények megbízhatóságának biztosítása, különösen az új jogi követelmények (mint például szűréses módszerek alkalmazása, a citrinin ellenőrzése) fényében.
                           
                        
            
                  Maradékanyagok
               
               
                  
                              —
                           
                           
                              módszerfejlesztés és -terjesztés az állati eredetű élelmiszerekben található állatgyógyászati termékek (ideértve a tiltott anyagokat és felhasználásokat is) maradékanyagainak vizsgálatára,
                           
                        
                              —
                           
                           
                              technikai segítségnyújtás a maradékanyag-ellenőrzés analitikai vonatkozásai tekintetében,
                           
                        
                              —
                           
                           
                              megfelelő jártassági szint fenntartása a nemzeti referencialaboratóriumokban.
                           
                        
            
                  Biológiai veszélyek
               
               
                  
                              —
                           
                           
                              a biológiai veszélyekre vonatkozó új, magas minőségű analitikai módszerek értékelése,
                           
                        
                              —
                           
                           
                              a létező módszerek fejlesztése,
                           
                        
                              —
                           
                           
                              megfelelő szintű jártasság fenntartása a nemzeti referencialaboratóriumokban, a hatósági kontrollvizsgálati módszerek megbízhatóságának és hatékonyságának ellenőrzése céljából,
                           
                        
                              —
                           
                           
                              technikai segítségnyújtás a Bizottság számára analitikai szempontokkal kapcsolatban.
                           
                        
            
                  Élelmiszerekkel érintkezésbe kerülő anyagok, géntechnológiával módosított szervezetek, takarmány-adalékanyagok
               
               
                  
                              —
                           
                           
                              új és fejlesztett módszerek kifejlesztése és validálása a kerámiából való fémmigrálás vizsgálatára, a 84/500/EGK tanácsi irányelv (1) felülvizsgálatának összefüggésében,
                           
                        
                              —
                           
                           
                              azon új módszerek felgyorsított összegyűjtésének előkészítése, amelyekhez a 10/2011/EU bizottsági rendelet (2) módszerleírást ír elő, ideértve egy online adatbázis fejlesztését is terjesztési célokból,
                           
                        
                              —
                           
                           
                              nagy áteresztőképességű analitikai módszerek kifejlesztése a GMO-k kimutatására, valamint a nemzeti referencialaboratóriumoknak történő terjesztésre,
                           
                        
                              —
                           
                           
                              képzések, tájékoztatás, frissítések a nemzeti referencialaboratóriumok és harmadik országok számára,
                           
                        
                              —
                           
                           
                              a zsírban oldódó vitaminok, karotinoidok és a kobalt elemzése és vizsgálata takarmányokban,
                           
                        
                              —
                           
                           
                              a magas minőségű analitikai módszerek végrehajtásának, valamint az analitikai eredmények megbízhatóságának biztosítása.
                           
                        
            
                  Állategészségügy
               
               
                  
                              —
                           
                           
                              az állatbetegségekre vonatkozóan magas minőségű analitikai módszerek kifejlesztése és végrehajtása,
                           
                        
                              —
                           
                           
                              a technika jelenlegi állása szerinti jártassági vizsgálat fenntartása, a kontrollvizsgálati módszerek hatékonyságának biztosítása céljából.
                           
                        
            1.7.   Alapvető követelmények
      
      1.   Támogathatósági kritériumok
      
      
                  —
               
               
                  a 882/2004/EK rendelettel összhangban európai uniós referencialaboratóriumi jogállás, a Közös Kutatóközponton belül működő uniós referencialaboratóriumok kizárásával.
               
            2.   Kizárási kritériumok
      
      A kérelmezők nincsenek a költségvetési rendelet 106. és 107. cikkében szereplő kizárási helyzetek valamelyikében.
      3.   Odaítélési szempontok
      
      
                  —
               
               
                  megfelelés a Bizottság 2015-re szóló jelenlegi munkaprogramjában foglalt célkitűzéseknek és prioritásoknak.
               
            1.8.   Végrehajtás
      
      A munkaprogramot közvetlenül a Bizottság hajtja végre.
      1.9.   Az ajánlattételi felhívás nélkül nyújtott vissza nem térítendő támogatások indikatív ütemterve és indikatív összege
      
      2015. január
      1.10.   Az összköltségek társfinanszírozásának maximális lehetséges mértéke
      
      100 %
      
         (1)  A Tanács 1984. október 15-i 84/500/EGK irányelve az élelmiszerekkel rendeltetésszerűen érintkezésbe kerülő kerámiatárgyakra vonatkozó tagállami jogszabályok közelítéséről (HL L 277., 1984.10.20., 12. o.).
      
         (2)  A Bizottság 2011. január 14-i 10/2011/EU rendelete az élelmiszerekkel rendeltetésszerűen érintkezésbe kerülő műanyagokról és műanyag tárgyakról (HL L 12., 2011.1.15., 1. o.).